Naïm Sliti

Naïm Sliti (sündinud 27. juulil 1992 Marseilles) on Prantsusmaal sündinud Tuneesia jalgpallur, kes mängib ründava poolkaitsjana Saudi Araabia kõrgliiga klubis Ettifaq ja Tuneesia jalgpallikoondises.

Ta on veetnud kogu klubikarjääri Prantsusmaal. Ta alustas profikarjääri 2011. aastal Prantsusmaa esiliiga klubis Sedan. Aastatel 2014–2017 mängis ta Red Staris, kellega jõudis ta Prantsusmaa tugevuselt kolmandast liigast esiliigasse. Hooajal 2015–16 valiti Sliti Prantsusmaa esiliiga sümboolsesse koosseisu. Prantsusmaa kõrgliigas mängis ta esimest korda hooajal 2016/2017 Lille'i meeskonnas. Aastatel 2017–2019 mängis ta Prantsusmaa kõrgliigas Dijoni.

Debüüdi Tuneesia jalgpallikoondises tegi Sliti 3. juunil 2016 Aafrika rahvaste karikavõistluste valikmängus Djibouti vastu. Ta lõi selles mängus ka koondisekarjääri esimese värava. Ta on kuulunud Tuneesia koondisse 2017. aasta Aafrika rahvaste karikavõistlustel, 2018. aasta maailmameistrivõistlustel ja 2019. aasta Aafrika rahvaste karikavõistlustel.

Tuneesia jalgpallurid
Lille OSC mängijad
Dijon FCO mängijad
Ligue 1 mängijad
Sündinud 1992